Quidam Archidiaconus, Ærleius nomine, Canonicus sancti Mammetis, dedit sancto Petro unum mansum, in villa, quæ Flaciacus dicitur cum suis appenditiis pro remedio animæ fratris sui Milonis. Addidit etiam unum servum, binaque tapecia mirifici operis et enormis magnitudinis. Ne vero per succedentia tempora ab aliqua obposita persona quivisset frustrari, rogavit propinquos et circumstantes hujus donationis Cartam manu propria, testimonioque firmari. Signum Ærleii. Signum Oddonis. Signum Johannis Prioris. Signum Widonis Decani.